section_heading: Manchester City
paragraph_text: Elano je imao poprilično tihu među-sezonu, više se posvetivši međunarodnim utakmicama. Dobru igru je pokazao u prijateljskoj utakmici protiv AC Milana, 9. kolovoza 2008., stvarajući mnoštvo prilika i igrajući u veznom redu. Svoju dobru formu nastavio je i kasnije, zabivši jedanaesterac u 4-2 porazu protiv Aston Ville. Dva pogotka zabio je u domaćoj 3-0 pobijedi protiv West Ham Uniteda čime se izjednačio na listi najboljih strijelaca lige u tom trenutku s Gabrielom Agbonlahorom. Međutim, nakon povratka Shauna Wrighta-Phillipsa u klub i transfera njegovog kolege iz reprezentacije Robinha, činilo se da će Elano izgubiti dominantnu poziciju u sredini terena na početku sezone 2008./09. U prvoj utakmici koju je Robinho odigrao za klub, a koja je završila porazom 3-1 od Chelsea, Elano je odsjedio na klupi. Trener Mark Hughes postavljao ga je na poziciju lijevog centralnog veznjaka, kako bi povezivao igru Javiera Garrida i Robinha. 2. listopada 2008. godine postigao je pogodak iz slobodnog udarca u utakmici protiv Omonie Nicosie preko koje se Manchester City kvalificirao u kup UEFA. Svoj stopostotni učinak u izvođenju jedanaesteraca potvrdio je u četvrt-finalu kupa UEFE provit Hamburga, 16. travnja 2009., zatim u 4-2 pobijedi protiv West Bromwich Albiona te u 3-1 pobijedi protiv Blackburn Roversa 2. svibnja.